b"\n_START_ARTICLE_\nKounotori 4\n_START_SECTION_\nDer\xc4\xabg\xc4\x81 krava\n_START_PARAGRAPH_\nAr HTV-4 stacij\xc4\x81 nog\xc4\x81d\xc4\x81ja aptuveni 5400 kg der\xc4\xabg\xc4\x81s kravas, no t\xc4\x81s 3,9 t herm\xc4\x93tiskaj\xc4\x81 sekcij\xc4\x81 un 1,5 t neherm\xc4\x93tiskaj\xc4\x81 nodal\xc4\xabjum\xc4\x81._NEWLINE_Herm\xc4\x93tiskaj\xc4\x81 sekcij\xc4\x81 atrad\xc4\x81s iek\xc4\x81rtas stacijai, zin\xc4\x81tniskie eksperimenti, p\xc4\x81rtika un lietas apkalpei, kas ievietotas asto\xc5\x86\xc4\x81s stat\xc4\xabvu som\xc4\x81s (HTV Re-supply Racks, HRR). Kosmosa ku\xc4\xa3is veda 571 kg \xc5\xabdeni 24 konteineros._NEWLINE_Uz SKS tika nog\xc4\x81d\xc4\x81ts Freezer-Refrigerator of Stirling Cycle (FROST) \xe2\x80\x94 Stirlinga dzes\xc4\x93t\xc4\x93js, kas sp\xc4\x93j\xc4\xabgs uztur\xc4\x93t temperet\xc5\xabru zem -70 \xc2\xb0C. Krav\xc4\x81 atrad\xc4\x81s ISS Cryogenic Experiment Storage Box (ICE Box) \xe2\x80\x94 aukstuma kaste, kurai nevajag elektroener\xc4\xa3iju lidojuma laik\xc4\x81 uz staciju._NEWLINE_Kounotori 4 atrad\xc4\x81s \xc4\xabpa\xc5\xa1s apar\xc4\x81ts Re-entry Data Recorder (i-Ball), kas sp\xc4\x93j iztur\xc4\x93t augsto temperat\xc5\xabru, kad kosmosa ku\xc4\xa3is noiet no orb\xc4\xabtas un sadeg Zemes atmosf\xc4\x93r\xc4\x81. i-Ball \xc5\xa1aj\xc4\x81 posm\xc4\x81 ieraksta telemetrijas datus un noraida zin\xc4\x81tniekiem, lai var\xc4\x93tu saprast procesus, kas notiek sadal\xc4\xab\xc5\xa1an\xc4\x81s laik\xc4\x81. _NEWLINE_Ar kosmosa ku\xc4\xa3i herm\xc4\x93tiskaj\xc4\x81 sekcij\xc4\x81 atg\xc4\x81d\xc4\x81ti ar\xc4\xab \xc4\x8detri nano pavado\xc5\x86i ar div\xc4\x81m pavado\xc5\x86u izme\xc5\xa1anas iek\xc4\x81rt\xc4\x81m JEM-Small Satellite Orbital Deployer (J-SSOD). Vien\xc4\x81 J-SSOD ievietoti tr\xc4\xabs 1U formas CubeSat pavado\xc5\x86: Pico Dragon, Ardusat-1, Ardusat-X, bet otr\xc4\x81 \xe2\x80\x94 3U formas TechEdSat-3p. Bez tam stacij\xc4\x81 nog\xc4\x81d\xc4\x81ts jap\xc4\x81\xc5\x86u kosmonauta asistents robots Kirobo._NEWLINE_Neherm\xc4\x93tiskaj\xc4\x81 sekcij\xc4\x81 atrad\xc4\x81s va\xc4\xbc\xc4\x93j\xc4\x81 palete EP-MP (Exposed Pallet - Multi-Purpose) ar rezerves da\xc4\xbc\xc4\x81m stacijai: elektroener\xc4\xa3ijas sadales iek\xc4\x81rtu Main Bus Switching Unit (MBSU) un elektroener\xc4\xa3ijas un datu interfeisa bloku Utility Transfer Assembly (UTA), k\xc4\x81 ar\xc4\xab eksperimentu moduli NASA's payload Space Test Program - Houston 4 (STP-H4).\n_START_SECTION_\nLidojuma gaita\n_START_PARAGRAPH_\nStarts notika 2013.\xc2\xa0gada 3.\xc2\xa0august\xc4\x81 19:48:46 UTC no Tanega\xc5\xa1imas kosmosa centra Yoshinobu starta kompleksa (LA-Y) otr\xc4\x81 starta laukuma ar nes\xc4\x93jra\xc4\xb7eti H-IIB._NEWLINE_9. august\xc4\x81 kosmosa ku\xc4\xa3is tuvoj\xc4\x81s un sasl\xc4\x93dz\xc4\x81s ar SKS. 11:22 UTC stacijas manipulators, kuru vad\xc4\xabja Karena N\xc4\xabberga, satv\xc4\x93ra Kounotori 4. P\xc4\x93c tam ku\xc4\xa3is tika p\xc4\x81rvietots uz Harmony modu\xc4\xbca pret Zemi v\xc4\x93rsto piesl\xc4\x93gvietu. Pievieno\xc5\xa1anas oper\xc4\x81cija beidz\xc4\x81s 15:38 UTC. L\xc5\xabkas tika atv\xc4\x93rtas 10. august\xc4\x81._NEWLINE_12 august\xc4\x81 no Kounotori neherm\xc4\x93tisk\xc4\x81s sekcijas ar stacijas manipulatoru Canadarm2 tika iz\xc5\x86emta va\xc4\xbc\xc4\x93j\xc4\x81 palete. Tad to p\xc4\x81r\xc5\x86\xc4\x93ma Jap\xc4\x81nas manipulators un p\xc4\x81rvietoja uz Kibo va\xc4\xbc\xc4\x93jo platformu._NEWLINE_23. august\xc4\x81 ar Dextre tika no\xc5\x86emts no paletes Utility Transfer Assembly un uzst\xc4\x81d\xc4\xabts uz Dextre's Enhanced On-Orbit Replaceable Unit (ORU) Temporary Platform (EOTP). P\xc4\x93c tam no paletes tika no\xc5\x86emts Main Bus Switching Unit. 24. august\xc4\x81 MBSU tika uzst\xc4\x81d\xc4\xabts uz External Stowage Platform 2 4. viet\xc4\x81, bet UTA tika no\xc5\x86emts no EOTP un uzst\xc4\x81d\xc4\xabts uz ELC-4 ceturtaj\xc4\x81 viet\xc4\x81._NEWLINE_27. august\xc4\x81 ar Dextre no paletes no\xc5\x86emts STP-H 4 un uzst\xc4\x81d\xc4\xabts ELC-1 tre\xc5\xa1aj\xc4\x81 viet\xc4\x81, kur tiks veikti paredz\xc4\x93tie eksperimenti._NEWLINE_28. august\xc4\x81 uz HTV-4 va\xc4\xbc\xc4\x93j\xc4\x81s platformas uzlikts STP-H 3, kura eksperimenti ir pabeigti un iek\xc4\x81rtas vairs nav vajadz\xc4\xabgas._NEWLINE_Va\xc4\xbc\xc4\x93j\xc4\x81 palete tika atgriezta Kounotori 30. august\xc4\x81._NEWLINE_Pirms kravas ku\xc4\xa3a atvieno\xc5\xa1anas no stacija taj\xc4\x81 tika uzst\xc4\x81d\xc4\xabts un aktiviz\xc4\x93ts apar\xc4\x81ts i-Ball ._NEWLINE_Kounotori 4 atvienoja no stacijas 2013.\xc2\xa0gada 4.\xc2\xa0septembr\xc4\xab 12:08 UTC ar stacijas manipulatoru. HTV-4 no robotrokas tika atlaists 16:20 UTC._NEWLINE_7. septembr\xc4\xab HTV-4 veica vair\xc4\x81kas dzin\xc4\x93ju iedarbin\xc4\x81\xc5\xa1anas. Tad tas nog\xc4\x81ja no orb\xc4\xabtas un 6:37 UTC s\xc4\x81k\xc4\x81s ieie\xc5\xa1ana Zemes atmosf\xc4\x93r\xc4\x81. Kravas ku\xc4\xa3a liel\xc4\x81k\xc4\x81s da\xc4\xbcas sadega virs Klus\xc4\x81 oke\xc4\x81na dienvidda\xc4\xbcas, kas notika laik\xc4\x81 starp 06:49 un 07:05 UTC."